
Serviciul Proiecte cu Finanţare Internaţională 

                                          Dr. ing. GHEORGHE CIUHANDU
REFERAT

privind aprobarea  participării  Municipiului Timişoara  în calitate de partener  la  proiectul „Însuşirea  de către personalul  specializat  de tehnici şi metodologii  noi privind dezvoltarea resurselor umane , incluziunii sociale şi ocupării„  finanţat prin Programul Operaţional Sectorial Dezvoltarea Resurselor Umane,  Axa Prioritară 6 ”Promovarea  incluziunii sociale„ Domeniul Major de Intervenţie 6.4”Iniţiative  transnaţionale  pentru o piaţă  inclusivă a muncii”
Politica socială debutează odată cu adoptarea, în 1989, a Cartei comunitare a drepturilor sociale fundamentale ale lucrătorilor (cunoscută şi drept Carta Socială) în care este  reflectată preocuparea pentru dimensiunea socială a politicilor comunitare în contextul construcţiei pieţei unice europene, principala prioritate care a fost stabilită fiind crearea de noi locuri de muncă, strâns corelată cu  crearea de parteneriate  sociale.

Politica socială a UE este formată dintr-un set de politici complementare, ce s-au dezvoltat şi multiplicat pe parcursul timpului şi care acţionează în acele sectoare de activitate ce afectează sau generează gradul de bunăstare individuală şi socială. În acest sens, Strategia Europeană pentru Ocuparea Forţei de Muncă   a identificat  parteneriatul social ca unul din elementele cheie ale modelului social european. Prin  concentrarea  intereselor partenerilor sociali  la toate nivelurile organizatorice se  vor asigura  premisele realizării  consensului general  în elaborarea şi implementarea  strategiilor şi politicilor de ocupare la nivel central regional şi local.

Programul Naţional  de Reforme 2007-2010 susţine funcţionarea de parteneriate regionale  pentru ocupare şi incluziune socială, precum şi crearea la nivel regional şi local a unei viziuni comune  asupra elementelor de ocupare şi incluziune socială şi utilizarea eficientă a fondurilor  europene disponibile în acest sens.

Municipiul Bacău  a lansat  o invitaţie Municipiului Timişoara  de  a participa  în calitate  de partener la un proiect  de tip strategic cu titlul  ”Însuşirea  de către personalul  specializat , de tehnici şi metodologii noi privind dezvoltarea resurselor umane , incluziunii  sociale şi ocupării” care promovează  cooperarea transnaţională  şi care  îşi propune  să contribuie la crearea de  parteneriate  şi schimb de experienţă  la nivel transnaţional  în domeniul resurselor umane, incluziunii sociale  şi ocupării .

În cadrul proiectului de tip strategic, Municipiul Timişoara participă în calitate de partener, alături  de Municipiul Bacău în calitate de Lider de Proiect şi de alţi parteneri precm: SC Global Commercium Development SRL- Bucureşti, IFI Instituto de Formacion  Integral S.L.U –Spania.

Colaborarea dintre liderul de proiect şi partenerii proiectului are drept scop crearea de parteneriate la nivel european în domeniul resurselor umane, incluziunii sociale, participării şi colaborării cu reţele tematice europene şi naţionale în domeniul dezvoltării resurselor umane şi incluziunii sociale, transfer de expertiză, stagii de practică, dezvoltarea şi susţinerea programelor comune pentru promovarea ocupării.

Proiectul urmează a fi finanţat din fonduri europene în cadrul Programului Operaţional Sectorial Dezvoltarea Resurselor Umane (POSDRU), Axa prioritară 6 „Promovarea incluziunii sociale”, DMI 6.4. „Iniţiative transnaţionale pentru o piaţă inclusivă a muncii”, Operaţiunea nr.98-„Parteneriat  transnaţional”. Prin această axă  sunt finanţate operaţiuni având ca finalitate creşterea incluziunii sociale, prevenirea excluziunii de pe piaţa muncii  şi sprijinirea  integrării în muncă  a grupurilor vulnerabile  aflate într-o situaţie dezavantajată  în ceea ce priveşte accesul la educaţieşi la un loc de muncă, totodată  fiind susţinute, dezvoltarea serviciilor sociale  integrate  şi formarea  personalului din  sistemul de asistenţă socială, fiind promovate  măsuri vizând asigurarea egalităţii de şanse  între femei şi bărbaţi.

Valoarea totală a proiectuui este de 19.753.261,94lei din care valoarea totală eligibilă a proiectului este 18.771.069,77lei. Din valoarea eligibilă a proiectului 98% reprezintă asistenţă financiară nerambursabilă ce va fi alocată în conformitate cu cotele părţi care revin partenerilor. Partenerii cofinanţează individual partea care revine fiecăruia din contribuţia de minim 2% reprezentând total cheltuieli eligibile în conformitate cu cotele părţi care le revin. Astfel contribuţia Municipiului Timişoara în calitatea sa de partener este de 52.762,50 lei echivalentul a 12.500 de euro calculată la cursul stabilit (curs euro=4,221lei) de Autoritatea de Management pentru Programul Operaţional Sectorial Dezvoltarea Resurselor Umane.
Propunem 

comisiilor din cadrul Consiliului Local al Municipiului Timişoara

- aprobarea  participării Municipiului Timişoara în calitate de partener la proiectul „Însuşirea de către personalul specializat  de tehnici şi metodologii noi privind dezvoltarea resurselor umane, incluziunii sociale şi ocupării” finanţat prin Programul Operaţional Sectorial Dezvoltarea Resurselor Umane,         Axa Prioritară 6 ”Promovarea incluziunii sociale „Domeniul Major de Intervenţie 6.4 ”Iniţiative  transnaţionale  pentru o piaţă  inclusivă a muncii”
- aprobarea  alocării în Bugetul Local a sumei de 52.762,50 lei echivalentul a 12.500 de euro  calculată la  cursul stabilit de Autoritatea de Management (curs euro=4,221 lei) pentru Programul Operaţional Sectorial Dezvoltarea Resurselor Umane, reprezentând  contribuţia proprie la cofinanţarea proiectului ”Însuşirea  de către personalul specializat, de tehnici şi metodologii noi privind dezvoltarea resurselor umane, incluziunii  sociale şi ocupării”, conform Acordului de parteneriat prevăzut în Anexa care face parte integrantă din prezenta hotărâre
-  Serviciul Resurse Umane  va fi responsabil cu implementarea proiectului menţionat mai sus în colaborare cu Direcţia Dezvoltare, Direcţia Economică din cadrul Primăriei Timişoara.

